
Република Србија
ОПШТИНА ВАРВАРИН
ПРЕДСЕДНИК ОПШТИНЕ
Број: 454 - 1/2024-II
Дана, 05.04.2024.године
В а р в а р и н
На основу члана 20. и  44.Закона о локалној самоуправи ( “Сл.гласник РС“, бр.129/2007, 83/2014-др.закон, 101/2016-др.закон, 47/2018, 111/2021-др.закон), члана 32. став 6. Закона о црквама и верским заједницама („Сл. гласник РС“, бр. 36/2006), члана 60. Статута општине Варварин („Службени лист општине Варварин“, бр. 5/2019), члана 5. Правилника о критеријумима и поступку доделе средстава црквама и верским заједницама бр. 110-9/2016-III од 01.03.2016.године,  а у складу  са Одлуком о буџету општине Варварин за 2024.годину („Службени лист општине Варварин“, бр. 21/2023),  П
Председник општине Варварин,  расписује
Ј  А  В  Н  И     К  О  Н  К  У  Р  С
за финансирање пројеката цркава и верских заједница

 из буџета општине Варварин за 2024. годину
I

Расписује се Јавни конкурс за доделу средстава црквама и верским заједницама за изградњу, адаптацију, текуће одржавање и обнову црквених и верских објеката на територији општине Варварин.
Одлуком о буџету општине Варварин за 2024.годину („Службени лист општине Варварин“, бр. 21/2023) планирана су средства за дотације црквама и верским заједницама у укупном износу од  5.000.000,00 динара, по Пројекту 0602 – 4002 Подршка верским заједницама путем конурса, Функција 130,  Економска класификација 481000 - Дотације.
II

Право на доделу средстава путем овог Јавног конкурса имају цркве и верске заједнице  које делују на територији општине Варварин и које програм од јавног интереса реализују на територији општине Варварин.
III

Средства предвиђена Одлуком о буџету општине Варварин за финансирање и суфинансирање пројеката цркава и верских заједница додељују се за:
· Изградњу или обнову цркава и верских објеката

· Адаптацију или реконструкцију цркава и верских објеката

· Инвестиционо и текуће одржавање цркава и верских објеката
                                                          IV

Критеријуми за доделу средстава за финансирање или суфинансирање пројеката традиционалних цркава и верских заједница из буџета општине Варварин за изградњу, обнову, адаптацију и текуће одржавање црквених и верских објеката јесу:
· да подносилац програма има статус правног лица,

· да је седиште подносиоца програма на територији општине Варварин,

· да се програм од јавног интереса реализује на територији општине Варварин
· карактер и значај програма,

· капацитет за реализацију програма, 

· досадашња искуства у реализацији програма,

· број корисника према којима је усмерен програм.

· висина средстава која су добијена у претходном периоду из буџета Општине, 

· да ли су из других извора сакупљена средства, па је потребан само један део средстава да би се затворила финансијска конструкција. 
· Подносилац пријаве обавезује се да новчана средства користи искључиво за намену за коју су додељена.
· Сваки пријављен пројекат који буде одобрен мора се реализовати до истека буџетске године односно до 31.12.2024.године, у ком року је корисник средстава дужан да поднесе извештај о реализацији и достави доказ о наменском коришћењу средстава у складу са закљученим Уговором, односно да изврши повраћај неутрошених средстава.
· Контролу наменског трошења буџетских средстава врши Стручна комисија а извештај подноси председнику Општине.
V
Пријаве на конкурс подносе се на јединственом обрасцу који је саставни део конкурсне документације и за сваки пројекат подноси се посебна пријава.
Предлагач пројекта обавезан је да достави следећу документацију:
· Попуњен образац предлога пројекта (прилог 1.)
· Потисану и оверену Изјаву (прилог 2.)
· Предмер и предрачун радова ( за пријаве предлога пројекта који се односе на градитељску делатност)
Конкурс и потребни обрасци могу се преузети на интернет страници општине Варварин   www.varvarin.ls.gov.rs
Рок за подношење пријава је 15 дана од дана објављивања конкурса 

односно  од 5.марта до 19.марта 2024.године
· Конкурсна документација се може преузети сваког дана у термину од 700 до 15 00 часова у просторијама Општинске управе Варварин 
· као и на званичној интернет страници општине Варварин.
· Пријаве се предају на писарници Општинске управе општине Варварин или поштом на адресу: 
           ОПШТИНА ВАРВАРИН, Марина Мариновића 38, 37260 Варварин 
За избор пројеката за доделу средстава ради финансирања или суфинансирања пројеката црквама и верским заједницама на територији општине Варварин у 2024.год.
·   Особа за контакт:  Јелена Весић, дипл.просторни планер
 председник Комисије за доделу средстава  црквама  и верским заједницама
  контакт телефон:  037 /  787  171  локал 146
              На коверти обавезно назначити:  

КОНКУРС ЗА ДОДЕЛУ СРЕДСТАВА ЦРКВАМА

И ВЕРСКИМ ЗАЈЕДНИЦАМА,  НЕ ОТВАРАТИ!
· Пријаве поднете од стране подносиоца који немају право учешћа на овом конкурсу, неблаговремене пријаве, непотписане пријаве као и пријаве са непотпуном документацијим или поднете на не одговарајућем обрасцу неће се разматрати.
                                                                                        ПРЕДСЕДНИК
                                                               Виолета Лутовац Ђурђевић, доктор медицине
